Luettelo digimoneista M–O
N > Nanomon

Nanomon (engl. Datamon) on virus-tyypin Ultimate-tason digimon. Nanomonin hyökkäyksiä ovat Plug Bomb (Tulppapommi) ja Nano Crush. Kun Valitut lapset löysivät Nanomonin Etemonin pyramidista, Nanomon kertoi heille joutuneensa vangiksi pyramidiin taistellessaan Etemonin kanssa 10 vuotta sitten ja kärsittyään tappion. Nanomon menetti osan muistiaan mutta onnistui uudelleenrakentamaan itsensä. Lapset vapauttavat Nanomonin mutta Etemon ilmestyy paikalle. Lasten jäätyä tappiolle Nanomon sieppaa Soran ja Piyomonin aikeenaan käyttää valmistamaansa Sora-kopiota Etemonia vastaan. Taichin yrittäessä pelastaa Soran, Nanomon kertoo Etemonin maailman koostuvan verkostosta, joka tuhoaa kaiken mikä koskee siihen ja yrittää estää Taichia pelastamasta Soraa, mutta epäonnistuu. Myöhemmin lasten paettua Nanomon asettaa viruksen Plug Bombin avulla Etemonin verkostoon, joka alkaa imeä itseensä kaikki lähistöllä olevat digimonit. Nanomon vetää Etemonin mukanaan ja tuhoutuu, mutta Etemon selviytyy yhdistymällä verkostoonsa. MetalGreymon kuitenkin tuhoaa verkoston Digivicejen voiman tehostamalla Giga Destroyer -hyökkäyksellään saaden Etemonin imeytymään aika-avaruusjatkumoon, jossa Etemon kehittyi MetalEtemoniksi.
Digimon Frontierissa Nanomon nähtiin kauppiaana Autumn Leaf Fairilla. Nanomon vaihtoi Toucanmonien varastamat lasten digivicet kameraan. Tommyn saavuttua kauppaan ja avustettua Nanomonia tietokonepelin pelaamisessa loppuun Nanomon lupaa palauttaa digivicet jos Tommy löytää vaihtamisen arvoista kauppatavaraa. Arbormon kuitenkin pakottaa Toucanmonit palauttamaan kameran takaisin. Nanomon näki kamerasta Tommyn pelastavan Toucanmonit ja hyväksyy Tommyn pyynnön digivicien palauttamisesta. Arbormon hyökkää Nanomonin kimppuun ja muuttuu Petaldramoniksi ollen voitolla tappelussa. Nanomon antaa Tommylle tämän Jään Beast Spiritin palkinnoksi pelin voittamisesta ja Tommy muuttuu Blizzarmoniksi ja voittaa Petaldramonin. Myöhemmin Nanomon avusti lapsia taistelussa Dynasmonia ja Crusadermonia vastaan vahvistamalla Autumn Leaf Fairin puolustusta. Myöhemmin Nanomon evakuoidaan yhdessä muiden alueen asukkaiden kanssa. Kolme muuta Nanomonia nähtiin Mercurymonin ja Ranamonin avustajina yrittäen poistaa Spiritit lasten digiviceista Tommyn, Zoen ja Junpein jäätyä Mercurymonin ja Ranamonin vangeiksi. Agunimonin ja Lobomonin saavuttua paikalle Nanomonit pakenivat. Digimon Fusionin kolmannella kaudella Nanomon oli yksi Ren Tobarin nappaamista digimoneista.
Digimon Adventure tri. -elokuvasarjan viidenneessä osassa Coexistence todelliseen maailmaan ilmestyy Nanomoneja, jotka ovat monien muiden Digimaailmasta tulleiden digimonien tavoin altistuneet Meicoomonin levittämälle tartunnalle. Nanomon esiintyy myös Digimon Next -mangassa Barbamonin kätyrinä. Myöhemmin Nanomon kääntyi lasten puolelle avustaen heitä taistelussa NEOta vastaan.
Vuoden 2020 Digimon Adventure -sarjassa Nanomon oli Garbagemonin ystävä, joka oli joutunut Soundbirdmonien aivopesemäksi. Hän piti Whamonia panttivankina GranKuwagamonin avulla ja yritti houkutella Koushiron haasteeseen, jossa tämän piti löytää hänen olinpaikkansa 30 minuutin sisällä. Kaksi Koushiron vastauksista menivät väärin, joten Taichi ja Agumon joutuivat myös vangeiksi. Lopulta Koushiro keksi Nanomonin piileskelevät Whamonin vatsassa ja houkutteli tämän ulos samalla, kun HerculesKabuterimon taisteli GranKuwagamonia vastaan. GranKuwagamonin hävittyä, Nanomon vapautui aivopesustaan ja oli iloinen tavatessaan Koushiron, josta hän oli kuullut paljon Garbagemonilta. Myöhemmin Wisemon mainitsi Nanomonin lyhyesti esimerkkinä Soundbirdmonien valtaan joutuneena digimonina.
Digimon Ghost Gamessä Nanomon kohtasi kuolemaa tekevän Shadramonin ja muutti tämän muistisiemeneksi ja istutti tämän Ihara Tamotsu nimiseen ihmiseen. Nanomon salaa piiloutui Iharan korvaan ja tarkkaili Shadramonia varmistaakseen kokeensa onnistumisen. Shadramonin tajuttua kokeen epäonnistuneen ja yritettyään pyytää Hiron ja Kyoshiron apua, Nanomon muistutti häntä siitä, että koe ei ollut vielä ohi ja otti Shadramonin ja Iharan ruumiin hallintaansa sähköshokkien avulla ja laittoi heidät hyökkäämään Hiron ja Kyoshiron kimppuun. TeslaJellymon onnistui luomansa sähkömagneetin ja Espimonin avustuksella erottamaan Nanomonin Iharasta ja vangitsi tämän purkkiin. Shadramon itse kuoli, kun Thetismon onnistui erottamaan hänet Iharasta.